وەشانخانەی ئاڤێستا
وەشانخانەی ئاڤێستا، دەزگایەکی چاپکردنی کتێبی کوردییە لە باکووری کوردستان و تورکیا. زیاتر ئاڤێشتا کتێبەکانی بەزمانی کوردی باکووری و تورکی چاپدەکات، هەروەها هەندێک کتێبی سۆرانیش بە ئەلفووبێی لاتینی چاپکردووە. مێژووەکەی بۆ ناوەڕاستی نەوەدەکان دەگەڕێتەوە، لە ئێستادا بنکەی سەرەکییەکەی لە شاری ئەستەمبولە. لە شاری ئامەد، کتێبخانە یان ناوەندێکی فرۆشتننی هەیە. عەبدوڵڵا کەسکین دامەزرێنەر و خاوەنداریێتی لە ئاڤێستا دەکات. 

دەزگای ئاڤێستا یەکێکە لە بەشداربووانی پێشانگای نێونەتەوەیی کتێب لە هەولێر و قامیشلۆ. لە ساڵی ٢٠١٦، بەشێک لە کتێبخانەکەی ئامەد سووتێندرا، ئەمەش بووەهۆی سووتانی سەدان کتێب.

سەرچاوەکان

بەستەری دەرەکی 
 ماڵپەڕی وەشانخانەی ئاڤێستا

چاپخانە کوردییەکان
چاپەمەنییە کوردییەکان